Publikacija za bodoče dijake

Predstavitev srednješolskih programov v Centru IRIS

Ljubljana 2021

Publikacija je namenjena vsem učencem zaključnih razredov osnovne šole, ki se odločate za izbiro ustrezne srednje šole, pa tudi vašim staršem in svetovalnim delavcem, ki vam pri tej izbiri in odločitvi pomagajo. Ob zaključku osnovne šole iščete informacije o srednjih šolah in srednješolskih programih. Pogosto vas zanimajo tudi pogoji, ki jih zagotavljajo posamezne šole za uresničevanje posebnih potreb posameznega dijaka.

Vsebina

[1. Kam v srednjo šolo?](#_Toc63405809)

[Kakšne možnosti izobraževanja imajo dijaki z motnjami vida v RS?](#_Toc63405810)

[2. Srednješolski izobraževalni programi v Centru IRIS](#_Toc63405811)

[2.1 Kaj so prilagojeni srednješolski programi?](#_Toc63405812)

[2.2 Kaj so prilagojeni vzgojno-izobraževalni programi za slepe in slabovidne?](#_Toc63405813)

[2.3 Katere so značilnosti prilagojenih programov?](#_Toc63405814)

[2.4 Zakaj izbrati izobraževalne programe v Centru IRIS?](#_Toc63405815)

[2.5 Kdo se lahko vključi v Dom učencev in dijakov Centra IRIS?](#_Toc63405816)

[2.6 Na kaj smo v Centru IRIS še posebej ponosni?](#_Toc63405817)

[2.7 Uspehi naših dijakov](#_Toc63405818)

[2.8 Vpisni postopek](#_Toc63405819)

[2.9 Štipendije, denarni prejemki in pravice iz javnih sredstev](#_Toc63405820)

[3. Predstavitev srednješolskih vzgojno-izobraževalnih programov, ki jih izvaja Center IRIS](#_Toc63405821)

[3.1 Možnosti nadaljevanja šolanja - prehodi med programi](#_Toc63405822)

[3.2 Vzgojno-izobraževalni programi](#_Toc63405823)

[3.3 Možnosti zaposlitve po zaključku šolanja](#_Toc63405824)

[3.4 Več informacij o programih in možnostih vpisa](#_Toc63405825)

[4. Nižje poklicno izobraževanje (NPI)](#_Toc63405826)

[4.1 Pomočnik v biotehniki in oskrbi (slepi in slabovidni)](#_Toc63405827)

[4.2 Pomožni administrator (slepi in slabovidni)](#_Toc63405828)

[5. Srednje poklicno izobraževanje (SPI)](#_Toc63405829)

[5.1 Administrator (slepi in slabovidni)](#_Toc63405830)

[6. Poklicno-tehniško izobraževanje (PTI)](#_Toc63405831)

[6.1 Ekonomski tehnik (VID)](#_Toc63405832)

[7. Srednje strokovno izobraževanje (SSI)](#_Toc63405833)

[7.1 Gastronomija in turizem](#_Toc63405834)

[7.2 Ekonomski tehnik (slepi in slabovidni)](#_Toc63405835)

# 1. Kam v srednjo šolo?

Izbira srednje šole oz. ustreznega programa je za učence z motnjami vida pogosto precejšnja težava. Starši slepih in slabovidnih učencev iz višjih razredov osnovne šole se na nas pogosto obračajo z vprašanji, katera srednja šola bi bila najprimernejša za šolanje otroka z motnjo vida. Zanima jih tudi, na katerih šolah so po naših izkušnjah v največji meri pripravljeni prilagajati pouk, ker se zavedajo, da bo izobraževanje zaradi slabovidnosti ali slepote oteženo. Nekateri mladostniki imajo verjetno tudi že izdelane poklicne želje, za katere pa niso povsem prepričani, ali jih bodo lahko privedle do samostojnega opravljanja poklica. Pogoste poklicne želje mladostnikov v populaciji slepih ali slabovidnih so poklici iz področja zdravstva, vzgoje in varstva otrok, tehničnih strok ... Ker pa je pri opravljanju marsikaterega poklica vid precejšnjega pomena, je na mestu razmislek o možnostih zaposlitve.

Pri odločanju za srednjo šolo je namreč ključnega pomena pridobitev poklicnih kvalifikacij, ki bodo posamezniku omogočale opravljanje poklica. V nekaterih primerih so dijaki uspešno opravili splošnoizobraževalni del šolanja, zaradi motnje vida pa žal niso mogli opraviti praktičnega pouka in s tem zaključiti šolanja ter pridobiti poklica.

## Kakšne možnosti izobraževanja imajo dijaki z motnjami vida v RS?

Dijaki z motnjami vida se lahko vključujejo v izobraževalne programe s prilagojenim izvajanjem in dodatno strokovno pomočjo (DSP). To pomeni, da se vključijo v t. i. večinsko (redno) šolo, kjer jim večinoma pripadata 1-2 uri DSP ter 1 ura svetovalne storitve tedensko. DSP se izvaja v obliki dejavnosti za premagovanje primanjkljajev oz. oviranosti, ne pa v obliki učne pomoči. Marsikateremu slepemu ali slabovidnemu dijaku ta obseg DSP ne zadošča, saj bi potreboval več časa za usvajanje učne snovi, več prilagojenih pripomočkov in prilagojenih učnih gradiv ter individualnega pristopa.

Dijaki z motnjami vida pa se lahko vključijo tudi v prilagojene programe vzgoje in izobraževanja, ki jih izvaja Center za izobraževanje, rehabilitacijo, inkluzijo in svetovanje za slepe in slabovidne v Ljubljani (Center IRIS).

V tej publikaciji vam bomo predstavili značilnosti prilagojenih programov ter vas seznanili z vsemi programi, ki jih izvajamo v Centru IRIS.

# 2. Srednješolski izobraževalni programi v Centru IRIS

V Centru IRIS izvajamo prilagojene vzgojno-izobraževalne programe za slepe in slabovidne dijake ter dijake z okvaro vidne funkcije.

## 2.1 Kaj so prilagojeni srednješolski programi?

Prilagojeni srednješolski programi vzgoje in izobraževanja so namenjeni izobraževanju dijakov s posebnimi potrebami. Izvajajo jih zavodi za usposabljanje otrok in mladostnikov s posebnimi potrebami. Dijaki se v njih izobražujejo po prilagojenih programih srednješolskega poklicnega in strokovnega izobraževanja. Programi so sprejeti in potrjeni na Strokovnem svetu za poklicno izobraževanje RS.

## 2.2 Kaj so prilagojeni vzgojno-izobraževalni programi za slepe in slabovidne?

So programi, ki so prilagojeni posebnim izobraževalnim potrebam slepih, slabovidnih dijakov in dijakov z okvaro vidne funkcije.

## 2.3 Katere so značilnosti prilagojenih programov?

* V prilagojenem programu si dijaki pridobijo enakovredno znanje in kvalifikacije kot vrstniki v rednih programih.
* Programi so časovno prilagojeni zaznavnim možnostim dijakov z motnjami vida, zato so večinoma podaljšani za eno šolsko leto.
* Programi potekajo po enakih predmetnikih kot v rednih šolah, izvajanje pa se prilagaja osebnim potrebam posameznih skupin dijakov.
* Programi vsebujejo dejavnosti za optimalni razvoj posameznika, predvsem za premagovanje primanjkljajev, ovir oziroma motenj.

## 2.4 Zakaj izbrati izobraževalne programe v Centru IRIS?

* Ker je individualiziran in prilagojen potrebam posameznega dijaka;
* ker je v posamezne oddelke vključeno manjše število dijakov, zato je možna večja individualizacija pouka;
* ker pri pouku uporabljamo sodobna računalniška in spletna orodja (računalnik, programska oprema za slepe oz. slabovidne, elektronske lupe);
* ker se dijaki v okviru učnega procesa naučijo rokovati z vso prilagojeno strojno in programsko opremo za slepe oz. slabovidne;
* ker dobijo dijaki v šoli prilagojene didaktične pripomočke in prilagojena učna gradiva (učbeniki, učni listi, zemljevidi, makete);
* ker poučujejo strokovno usposobljeni učitelji z dolgoletnimi izkušnjami;
* ker nudimo prilagojen ter individualni pristop pri poučevanju na daljavo;
* ker omogočamo varnejše okolje za dijake z rizičnimi obolenji;
* ker nam je poleg usvajanja znanja pomemben posameznik in njegova kvaliteta življenja;
* ker program izvajamo v središču Ljubljane, ki ponuja veliko možnosti za vključevanje v najrazličnejše aktivnosti;
* ker obšolske dejavnosti prilagajamo potrebam in interesom posameznega dijaka;
* ker se trudimo, da bi posameznik usvojil tiste veščine, ki mu omogočajo razvoj samostojnosti;
* ker dijakom omogočamo številne delovne izkušnje;
* ker imajo dijaki možnost sodelovanja na številnih dogodkih izven Centra (športna tekmovanja, umetniško udejstvovanje, dobrodelno delovanje, medijski nastopi …);
* ker nudimo kvaliteten vzgojni program v domu za učence in dijake.

## 2.5 Kdo se lahko vključi v Dom učencev in dijakov Centra IRIS?

V okviru šole deluje Dom učencev in dijakov, v katerega se lahko vključite:

* če je vaš domači kraj precej oddaljen od mesta šolanja;
* če se želite osamosvojiti;
* če želite spoznati nove prijatelje;
* če se želite naučiti skrbeti zase (kuhanje, pranje, čiščenje, nakupovanje …);
* če želite trenirati športe za slepe in slabovidne ...

Dom ima:

* 14 sob v dveh etažah. Sobe so različnih velikosti, od enoposteljnih do štiriposteljnih, v njih pa je običajno nastanjenih manjše število učencev in dijakov (večinoma 1-2).
* 2 dnevni sobi in eno večnamensko sobo, v katerih se družijo učenci in dijaki v svojem prostem času.
* 2 kuhinji, v katerih se učenci in dijaki navajajo na samostojno pripravo obrokov in osnovna gospodinjska opravila.
* 4 kopalnice s toaletnimi prostori.
* Fitnes, ki ga je možno obiskovati v prostem času.

V domu so zaposleni 4 vzgojitelji in vzgojiteljice ter spremljevalec. So strokovno usposobljeni, po izobrazbi pokrivajo različna strokovna področja in lahko pomagajo dijakom pri učenju. So dostopni, prijazni ter vedno pripravljeni priskočiti na pomoč, bodisi pri učenju, šolskih nalogah, kakor tudi pri vsakdanjih aktivnostih ter reševanju problemov.

Dejavnosti v domu so prilagojene učencem in dijakom, njihovim sposobnostim in željam. Med nabor dejavnosti spadajo:

* Osnovne dejavnosti: učenje, opravljanje domačih nalog, skrb za svoj osebni prostor ter skupne prostore.
* Dejavnosti, povezane s projektom Zdrave šole: izbira zdravih živil in priprava zdrave, varne in varovalne hrane, izleti in sprehodi v mesto in naravo, fitnes, kolesarjenje, plavanje, rekreacija in šport za slepe in slabovidne.
* Kulturne in druge dejavnosti: dijaki obiskujejo najrazličnejše kulturne in druge prireditve v Ljubljani in okolici. Pogosto si ogledajo tudi posamezne športne tekme.
* Dejavnosti razširjenega kurikula izvajamo jih v smislu razvoja večje samostojnosti posameznika, priprave na neodvisno življenje ter povečanja možnosti socialne vključenosti.

Za doseganje teh ciljev izvajamo dejavnosti, kot so: samostojna priprava obrokov, pranje perila, likanje, nabava živil in higienskih potrebščin, čiščenje svojih in skupnih prostorov.

Pogoste aktivnosti Doma so obiskovanje športnih in kulturnih prireditev, organizacija piknikov, praznovanja rojstnih dni, odhodi v kino, udeleževanje srečanj z drugimi zavodi otrok s posebnimi potrebami ...

Ali ste vedeli?

V domu lahko bivajo tudi učenci in dijaki, ki obiskujejo šole izven Centra IRIS.

## 2.6 Na kaj smo v Centru IRIS še posebej ponosni?

**Izvajanje interesnih dejavnosti in strokovnih ekskurzij**

V vseh programih, ki se izvajajo v Centru IRIS, izbiramo in organiziramo interesne dejavnosti, ki so primerne za dijake z motnjami vida. V dogovorih s ponudniki kulturnih in športnih dejavnosti se učitelji vedno predčasno dogovorijo o dodatnih možnostih prilagoditev programov. Dijaki imajo na voljo strokovno vodenje po muzejih in galerijah, možnost, da lahko v roke primejo ter pobliže pogledajo ali otipajo posamezne predmete iz muzejskih zbirk, preizkusijo nove športe in aktivnosti. Pri tem dijake vedno spremljajo usposobljeni učitelji, ki jim z dodatno razlago, opisi in vodenjem približajo vsebino kulturnega ali športnega dne.

Prav tako so skrbno izbrane in organizirane ekskurzije po Sloveniji in tudi v tujino. Dijaki se udeležujejo mednarodnih tekmovanj in izmenjav (športna tekmovanja, tekmovanje v slepem tipkanju ...) in mednarodnih taborov (ICC - Camp on Communication and Computers).

**Izvajanje športnih aktivnosti**

Posebno pozornost v naših programih namenjamo izvajanju športnih aktivnosti. Vsi športni dnevi so prilagojeni dijakom z motnjami vida in jih navajajo na udejstvovanje v vseh športih. Vsako leto poskušamo izvajati tiste aktivnosti, ki so zanimive za dijake (smučanje, tek na smučeh, drsanje, pohodništvo, plezanje, adrenalinski park, veslanje v velikih kanujih po Ljubljanici …). Na teh aktivnostih urimo tudi druge spretnosti in veščine (orientacija in mobilnost, socialne veščine …).

Organiziramo športni vikend, na katerem izvajamo program, ki vključuje razne športne igre za slepe in slabovidne - fitnes, ples, plavanje, rolanje, pohodništvo, kolesarjenje v tandemu, plezanje, pilates (oz. funkcionalno vadbo) in še kaj. V te aktivnosti so vključene tudi vsakodnevne veščine slepih in slabovidnih (priprava obrokov, gospodinjska opravila, postiljanje, skrb za osebno higieno …).

Izvajamo tudi aktivne celodnevne dejavnosti na enem izmed slovenskih smučišč, kjer dijaki smučajo, tečejo na smučeh ...

Z dijaki se udeležujemo raznih športnih tekmovanj doma in v tujini (atletika, plavanje), nekatera tekmovanja pa organiziramo tudi v Centru IRIS (npr. tekmovanje v showdownu, ki poteka en vikend v mesecu decembru).

Dijaki imajo na voljo fitnes, ki se nahaja v dijaškem domu. Koristijo lahko tudi dobro opremljeno šolsko telovadnico in zunanje športne površine (igrišče za košarko) …

**Izvajanje PUD**

Posebno vlogo v naših programih namenjamo opravljanju praktičnega usposabljanja z delom (PUD), ki je za dijake strokovnih in poklicnih šol obvezno. Izvajanje PUD je prilagojeno individualnim potrebam dijakov. Našim dijakom pomagamo pri iskanju delodajalcev, pri katerih lahko opravljajo PUD. Za delodajalce izvajamo izobraževanja, seznanimo jih s slepoto oz. slabovidnostjo dijaka in njegovimi individualnimi potrebami, poskrbimo za prilagoditev delovnega okolja in delovnega mesta. Nudimo tudi izposojo potrebne računalniške in programske opreme za čas izvajanja PUD. V času izvajanja PUD smo v stalnem stiku z delodajalci.

**Povezovanje z delodajalci pri iskanju zaposlitve**

Zavedamo se, da je izobraževanje samo prvi korak do zaposlitve, zato iščemo povezave z delodajalci in usposabljamo dijake k aktivnemu iskanju zaposlitve. V preteklosti smo organizirali karierni sejem, na katerem smo povezali dijake in delodajalce ter dijakom omogočili izkušnjo z iskanjem dela tako, da smo jim omogočili karierne razgovore z več delodajalci.

Povezujemo se z delodajalci pri iskanju zaposlitvenih možnosti za dijake, ki končajo izobraževanje, sodelujemo tudi z URI Soča, ki izvaja program zaposlitvene rehabilitacije.

Prizadevamo si za razvoj izobraževalnih programov, ki bi slepim ali slabovidnim omogočili boljše poklicne kvalifikacije in zaposlitev. V ta namen smo verificirali več programov, med katerimi posebej izpostavljamo program turistični tehnik.

**Spodbujanje socialne vključenosti otrok in mladih s posebnimi potrebami v lokalno okolje**

V Centru IRIS izvajamo projekt spodbujanja socialne vključenosti oseb z motnjami vida, v okviru katerega pripravljamo posamezne mladostnike na vstop na trg dela ter jih opolnomočimo za samostojno življenje. Dijaki so vključeni tudi v pridobivanje poklicnih kvalifikacij. Izvedli smo izobraževanje za poklic maserja, ki sta ga pridobila dva dijaka. Trenutno se pripravljajo usposabljanja za delo v frizerskem salonu.

**Večerja v temi**

Je projekt, v katerem sodelujejo dijaki naše šole. Namen projekta je obiskovalcem ponuditi izkušnjo slepote z aktiviranjem vseh čutil. Dijaki sodelujejo kot slepi natakarji, s čimer pridobivajo prve delovne izkušnje, pri obiskovalcih pa razbijajo mite o slepoti.

**Hostel 6 pik**

Je projekt, ki temelji na pridobivanju prvih delovnih izkušenj naših dijakov. Dijaki so v letu pred epidemijo v poletnih mesecih izjemno uspešno opravljali dela v hostlu - sprejemali obiskovalce, jih vodili po prostorih hostla, pripravljali in pospravljali sobe ter pripravljali zajtrke. V pogovoru s tujimi turisti so utrjevali svoje znanje tujih jezikov ter se v pogovorih z vsemi gosti vadili v poslovni komunikaciji.

## 2.7 Uspehi naših dijakov

Dijaki sodelujejo na različnih tekmovanjih, udeležujejo se likovnih, literarnih natečajev ipd. Zelo uspešni so na športnih tekmovanjih, ki se jih udeležujejo v domačem in mednarodnem okolju.

**Uspeh pri zaključnih izpitih in poklicni maturi**

Dijakom nudimo priprave na zaključni izpit in poklicno maturo. Skozi celotno šolanje v srednješolskih programih jih navajamo na način izvajanja prilagojenih oblik zaključnega izpita ali poklicne mature, zato so na to življenjsko izkušnjo zelo dobro pripravljeni. Vsi naši dijaki uspešno zaključijo izobraževanje v Centru IRIS. Večina opravi zaključni izpit in poklicno maturo v spomladanskem izpitnem roku. Nekateri izmed njih so šolanje zaključili z izjemnim uspehom na poklicni maturi.

## 2.8 Vpisni postopek

Dijaki se v programe lahko vključijo z ustrezno odločbo o usmeritvi. Ker prehajajo učenci iz osnovne šole v program srednješolskega izobraževanja, je potrebno oddati vlogo za usmerjanje na Zavod RS za šolstvo, ki na podlagi strokovnega mnenja izda odločbo o usmeritvi.

Podrobnejše informacije o vseh programih, ki jih izvajamo v Centru IRIS, prejmejo učenci na informativnem dnevu, ki ga organiziramo v mesecu februarju.

Za informacije o šolanju v programih Centra IRIS smo na voljo vse leto tudi z individualnimi razgovori. Včasih nastane potreba po prešolanju posameznega dijaka tudi med šolskim letom. V tem primeru je dijak vključen v ustrezni oddelek, zanj pa se pripravi individualizirani program z možnostjo opravljanja diferencialnih izpitov.

## 2.9 Štipendije, denarni prejemki in pravice iz javnih sredstev

Dijaki imajo po Zakonu o uveljavljanju pravic iz javnih sredstev možnost pridobitve nekaterih denarnih prejemkov. O njih odločajo centri za socialno delo.

Možno je pridobiti naslednje prejemke:

* otroški dodatek, ki pripada osebam do 18. leta;
* dodatek za nego, ki pripada osebam do 18. leta, v času šolanja pa do največ 26. leta (denarni dodatek za otroka, ki potrebuje posebno nego in varstvo in je namenjen kritju povečanih življenjskih stroškov, ki izhajajo iz zdravstvenega stanja otroka);
* subvencija za malico in kosilo;
* državna štipendija: pravica do državne štipendije se določa na podlagi materialnega cenzusa (dohodek in premoženje) in dokazila o šolanju. Vlogo je potrebno oddati v mesecu avgustu, če želijo da se jim prizna v naslednjem šolskem letu.

Za naštete pravice obstaja enotna vloga, ki jo starši oddajo na pristojni Center za socialno delo v kraju stalnega bivališča.

Organiziranega prevoza in povrnitve potnih stroškov v srednji šoli ni.

# 3. Predstavitev srednješolskih vzgojno-izobraževalnih programov, ki jih izvaja Center IRIS

Predstavljamo vam prilagojene programe, ki jih izvajamo v Centru IRIS. Navedene so tudi možnosti prehajanja med posameznimi programi ter zaključek izobraževanja.

Vrsta in nivo vzgojno-izobraževalnih programov:

|  |  |  |  |
| --- | --- | --- | --- |
| Vrsta programa | Naziv programa | Trajanje izobraževanja | Zaključek izobraževanja |
| Nižje poklicno izobraževanje (NPI) | Pomočnik v biotehniki in oskrbi | 3 leta\* | Zaključni izpit |
| Nižje poklicno izobraževanje (NPI) | Pomožni administrator | 3 leta\* | Zaključni izpit |
| Srednje poklicno izobraževanje (SPI) | Administrator | 4 leta\* | Zaključni izpit |
| Poklicno-tehniško izobraževanje (PTI) | Ekonomski tehnik | 2 leti | Poklicna matura |
| Srednje strokovno izobraževanje (SSI) | Gastronomija in turizem - Turistični tehnik | 5 let\* | Poklicna matura |
| Srednje strokovno izobraževanje (SSI) | Ekonomski tehnik | 5 let\* | Poklicna matura |

\* Časovna prilagoditev - podaljšanje programa za eno šolsko leto

## 3.1 Možnosti nadaljevanja šolanja - prehodi med programi

Programi omogočajo prehode ter nadaljevanje šolanja po vertikalnem sistemu izobraževanja.

* Dijaki iz NPI programa lahko nadaljujejo izobraževanje v SPI programih (pomožni administrator v programu administrator).
* Dijaki iz SPI programa lahko nadaljujejo izobraževanje v PTI programu (administrator v programu ekonomski tehnik).
* Dijaki z opravljeno poklicno maturo lahko nadaljujejo študij na izbrani fakulteti.
* Dijaki iz SSI programa se lahko vpišejo v program priprave na maturo in z opravljeno maturo nadaljujejo študij na izbrani fakulteti.

\*Podaljšanja časa izobraževanja

Trajanje izobraževanja v prilagojenih programih se podaljša za eno leto, ker pri slepih in slabovidnih dijakih ter dijakih z okvaro vidne funkcije nastajajo zaostanki na številnih razvojnih področjih, kot so gibalni, kognitivni, čustveni, osebnostni razvoj ter razvoj na področju socialnih veščin. Zaznavni procesi pri slepih in slabovidnih dijakih potekajo počasneje. Več časa potrebujejo za usvajanje učne snovi, opazovanje ali tipno zaznavanje, iskanje in predelavo informacij, posnemanje praktičnega dela, socialno učenje; počasneje potekajo tudi komunikacijski procesi (branje in pisanje), ovirana je orientacija v prostoru ter druge dejavnosti, ki temeljijo pretežno na vidnem zaznavanju. Podaljšanje časa omogoča dijaku z okvaro vida oblikovanje ustreznih predstav in usvajanje praktičnih opravil preko preostalih čutil ob vzporedni verbalni komunikaciji, ki posreduje vsebino sporočila in usmerja proces učenja. Podaljšanje je potrebno tudi za preprečitev časovnega pritiska pri slepih in odpravljanje posledic utrujenosti ob dolgotrajnem procesu opazovanja pri slabovidnih. Primerna razporeditev časa omogoča dijakom uspešno izpolnjevanje zahtev učnega procesa ter vpliva na kognitivne, socialne in emocionalne vidike njihovega izobraževanja. Pri posredovanju in usvajanju novih učnih vsebin se v okviru posameznih predmetov zagotavlja sistematičnost in nazornost ter omogoča dijakom zadosti časa za usvajanje informacij.

## 3.2 Vzgojno-izobraževalni programi

Vsi programi so objavljeni na spletni strani Ministrstva za šolstvo in šport, in sicer na povezavi: <http://eportal.mss.edus.si/>

V publikaciji so predstavljeni vsi vzgojno-izobraževalni programi z enakovrednim izobrazbenim standardom, ki so prilagojeni za slepe in slabovidne dijake, in jih izvajamo v Centru IRIS.

## 3.3 Možnosti zaposlitve po zaključku šolanja

Ob posameznem programu smo navedli tudi možnosti zaposlitve po zaključku šolanja, saj se trudimo razvijati tiste poklicne kompetence, s katerimi bi bilo možno tudi slepim in slabovidnim vstopati na trg iskalcev zaposlitve. Navedli smo tudi nekatere pozitivne izkušnje, ki smo jih pridobili z vključevanjem dijakov v delovni proces.

## 3.4 Več informacij o programih in možnostih vpisa

Center IRIS - Center za izobraževanje, rehabilitacijo, inkluzijo in svetovanje za slepe in slabovidne, Langusova ulica 8, 1000 Ljubljana.

Url: [www.center-iris.si](http://www.center-iris.si)

e-pošta: [info@center-iris.si](mailto:info@center-iris.si)

# 4. Nižje poklicno izobraževanje (NPI)

## 4.1 Pomočnik v biotehniki in oskrbi (slepi in slabovidni)

**Naziv poklicne/strokovne izobrazbe**

Pomočnik/pomočnica v biotehniki in oskrbi

**Trajanje izobraževanja**

Izobraževanje traja 3 leta in je ovrednoteno s 120 kreditnimi točkami (KT).

**Vpisni pogoji**

V izobraževalni program se lahko vpiše, kdor je:

* končal najmanj sedmi razred osnovne šole oziroma šesti razred osemletne osnovne šole in je izpolnil osnovnošolsko obveznost ali
* zaključil osnovnošolsko izobraževanje po prilagojenem izobraževalnem programu z nižjim izobrazbenim standardom in
* ima ustrezno odločbo o usmeritvi.

**Pogoji za napredovanje**

V višji letnik lahko napredujejo dijaki, ki so ob koncu šolskega leta pozitivno ocenjeni iz vseh splošnoizobraževalnih predmetov in strokovnih modulov letnika izvedbenega kurikula šole, so opravili vse interesne dejavnosti in vse obveznosti praktičnega usposabljanja z delom.

**Pogoji za dokončanje**

Za dokončanje izobraževanja in pridobitev izobrazbe mora dijak uspešno opraviti s pozitivnimi ocenami:

* splošnoizobraževalne predmete,
* obvezne strokovne module,
* izbirne strokovne module,
* odprti del kurikula.

Poleg tega mora opraviti:

* interesne dejavnosti,
* obveznosti pri praktičnem usposabljanju z delom,
* zaključni izpit.

**Zaključek šolanja**

Zaključni izpit obsega: izdelek oziroma storitev in zagovor.

**Možnost zaposlitve**

Pomočniki v biotehniki in oskrbi se lahko zaposlijo v živilski industriji, delajo pri prevzemu surovin, po navodilih in recepturah mešajo in pripravljajo surovine, opravljajo preproste dejavnosti v predelavi živil (rezanje, mletje, mešanje, polnjenje strojev, pranje, toplotna obdelava), izdelujejo polizdelke, opravljajo dela v internem transportu, delajo v skladiščih, hladilnicah in zamrzovalnicah.

**Nekaj praktičnih izkušenj, ki smo jih že pridobili z izvajanjem programa**

Dijaki se v programu usposobijo za enostavnejša opravila v predelavi živil (predpriprava v kuhinji), pri opravljanju gospodinjskih opravil: delo v pralnici, strežbi, urejanju sob, pripravi zajtrkov, čiščenju prostorov.

Uspešno so se vključevali v projekte Centra IRIS: Večerja v temi in Hostel 6 pik.

**Predmetnik Pomočnik v biotehniki in oskrbi (slepi in slabovidni) / NPI / 2016**

A - Splošnoizobraževalni predmeti:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| P1 | Slovenščina | obvezno | 202 | 8 |
| P2 | Matematika | obvezno | 202 | 9 |
| P3 | Družboslovje in naravoslovje | obvezno | 272 | 12 |
| P4 | Športna vzgoja | obvezno | 202 | 5 |

Skupaj A: skupno število ur: 878, število kreditnih točk 34

B - Strokovni moduli:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| M1 | Komunikacija na delovnem mestu | obvezno | 154 | 6 |
| M2 | Čiščenje in urejanje prostorov | izbirno | 222 | 9 |
| M5 | Kuhanje in strežba | izbirno | 196 | 8 |
| M10 | Oblikovanje enostavnih tekstilij | izbirno | 196 | 8 |
| M12 | Pomoč pri pripravi obrokov | izbirno | 222 | 9 |
| M23 | Enostavni izdelki za dekoracijo | izbirno | 222 | 9 |

Skupaj B: skupno število ur: 1212, število kreditnih točk: 49

Od tega minimalno za praktično izobraževanje:

C - Praktično izobraževanje v šoli:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktični pouk | 872 | 24 |

Č - Praktično usposabljanje z delom:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktično usposabljanje z delom pri delodajalcu | 152 | 7 |

D - Interesne dejavnosti:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Interesne dejavnosti | 160 | 4 |

E - Odprti del kurikuluma:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Odprti kurikulum | 448 | 24 |

Skupaj pouka (A +B +E): skupno število ur: 2538, število kreditnih točk: 107

Skupaj praktičnega izobraževanja (C +Č): skupno število ur: 1024, število kreditnih točk: 31

Skupaj izobraževanja v šoli (A +B +D +E): skupno število ur: 2698, število kreditnih točk: 111

Skupaj (A +B +Č +D +E): skupno število ur: 2850, število kreditnih točk: 118

Zaključni izpit (izdelek oziroma storitev in zagovor): število kreditnih točk: 2

Skupaj kreditnih točk: 120

**Izvedba izobraževalnega programa**

Izobraževalni program se izvaja v šoli in pri delodajalcih. Praktično usposabljanje z delom se izvaja pri delodajalcih ali v medpodjetniških izobraževalnih centrih. Če praktičnega usposabljanja z delom ni mogoče organizirati niti v medpodjetniških izobraževalnih centrih, se le-to izjemoma izvaja v šolskih delavnicah.

## 4.2 Pomožni administrator (slepi in slabovidni)

**Naziv poklicne/strokovne izobrazbe**

Pomožni administrator/pomožna administratorka

**Trajanje izobraževanja**

Izobraževanje traja 3 leta in je ovrednoteno s 120 kreditnimi točkami (KT).

**Vpisni pogoji**

V izobraževalni program se lahko vpiše, kdor je:

* končal najmanj sedmi razred osnovne šole oziroma šesti razred osemletne osnovne šole in je izpolnil osnovnošolsko obveznost ali
* zaključil osnovnošolsko izobraževanje po prilagojenem izobraževalnem programu z nižjim izobrazbenim standardom in
* ima ustrezno odločbo o usmeritvi.

**Pogoji za napredovanje**

V višji letnik lahko napredujejo dijaki, ki so ob koncu šolskega leta pozitivno ocenjeni iz vseh splošnoizobraževalnih predmetov in strokovnih modulov letnika izvedbenega kurikula šole, so opravili vse interesne dejavnosti in vse obveznosti praktičnega usposabljanja z delom.

**Pogoji za dokončanje**

Za dokončanje izobraževanja in pridobitev izobrazbe mora dijak uspešno opraviti s pozitivnimi ocenami:

* splošnoizobraževalne predmete,
* obvezne strokovne module,
* izbirne strokovne module,
* odprti del kurikula.

Poleg tega mora opraviti:

* interesne dejavnosti,
* obveznosti pri praktičnem usposabljanju z delom,
* zaključni izpit.

**Zaključek šolanja**

Zaključni izpit obsega: izdelek oziroma storitev in zagovor.

**Možnost zaposlitve**

Pomočnik administratorja lahko najde zaposlitev v manjših ali večjih podjetjih oz. gospodarskih združbah kot pomočnik pri lažjih operativnih administrativnih opravilih.

**Nekaj praktičnih izkušenj, ki smo jih že pridobili z izvajanjem programa**

Dijaki lahko samostojno opravljajo dela kot so: skrb za pošto, osnovne pisarniške storitve (fotokopiranje, kuvertiranje, uničevanje dokumentov ...), administrativno urejanje evidenc. Imamo tudi pozitivne izkušnje iz projekta Hostel 6 pik.

**Predmetnik Pomožni administrator (slepi in slabovidni) / NPI / 2016**

A - Splošnoizobraževalni predmeti:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| P1 | Slovenščina | obvezno | 202 | 8 |
| P2 | Matematika | obvezno | 202 | 9 |
| P3 | Družboslovje in naravoslovje | obvezno | 272 | 12 |
| P4 | Športna vzgoja | obvezno | 202 | 5 |

Skupaj A: skupno število ur: 878, število kreditnih točk: 34

B - Strokovni moduli:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| M1 | Delo v pisarni in uporaba informacijsko komunikacijske tehnologije | obvezno | 370 | 16 |
| M2 | Strojepisje in obdelava besedil | obvezno | 338 | 14 |
| M3 | Administrativno poslovanje | izbirno | 252 | 10 |
| M4 | Poslovni bonton | izbirno | 252 | 10 |

Skupaj B: skupno število ur: 1212, število kreditnih točk: 50

Od tega minimalno za praktično izobraževanje:

C - Praktično izobraževanje v šoli:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktični pouk | 872 | 24 |

Č - Praktično usposabljanje z delom:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktično usposabljanje z delom pri delodajalcu | 152 | 7 |

D - Interesne dejavnosti:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Interesne dejavnosti | 160 | 4 |

E - Odprti del kurikuluma:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Odprti kurikulum | 448 | 23 |

Skupaj pouka (A +B +E): skupno število ur: 2538, število kreditnih točk: 107

Skupaj praktičnega izobraževanja (C +Č): skupno število ur: 1024, število kreditnih točk: 31

Skupaj izobraževanja v šoli (A +B +D +E): skupno število ur: 2698, število kreditnih točk: 111

Skupaj (A +B +Č +D +E): skupno število ur: 2850, število kreditnih točk: 118

Zaključni izpit (izdelek oziroma storitev in zagovor): skupno število kreditnih točk: 2

Skupaj kreditnih točk: 120

**Izvedba izobraževalnega programa**

Izobraževalni program se izvaja v šoli in pri delodajalcih. Praktično usposabljanje z delom se izvaja pri delodajalcih ali v medpodjetniških izobraževalnih centrih. Če praktičnega usposabljanja z delom ni mogoče organizirati niti v medpodjetniških izobraževalnih centrih, se le-to izjemoma izvaja v šolskih delavnicah.

# 5. Srednje poklicno izobraževanje (SPI)

## 5.1 Administrator (slepi in slabovidni)

**Naziv poklicne/strokovne izobrazbe**

Administrator/administratorka

**Trajanje izobraževanja**

Izobraževanje traja štiri leta. Izobraževalni program je ovrednoten z 180 kreditnimi točkami (KT).

**Vpisni pogoji**

V izobraževalni program se lahko vpiše, kdor je uspešno končal:

* osnovnošolsko izobraževanje ali
* nižje poklicno izobraževanje ali enakovredno izobraževanje po prejšnjih predpisih
* in ima ustrezno odločbo o usmeritvi.

**Pogoji za napredovanje**

V višji letnik lahko napredujejo dijaki, ki so ob koncu šolskega leta pozitivno ocenjeni iz vseh splošnoizobraževalnih predmetov in strokovnih modulov letnika izvedbenega kurikula šole, so opravili vse interesne dejavnosti in vse obveznosti praktičnega usposabljanja z delom.

**Pogoji za dokončanje**

Za dokončanje izobraževanja in pridobitev izobrazbe mora dijak uspešno opraviti s pozitivnimi ocenami:

* splošnoizobraževalne predmete,
* obvezne strokovne module,
* izbirne strokovne module,
* odprti del kurikula.

Poleg tega mora opraviti:

* interesne dejavnosti,
* obveznosti pri praktičnem usposabljanju z delom,
* zaključni izpit.

**Zaključek šolanja**

Zaključni izpit obsega:

* pisni in ustni izpit iz slovenščine,
* izdelek oziroma storitev in zagovor.

**Možnost zaposlitve**

Možnosti zaposlitve: administrator lahko najde zaposlitev v manjših ali večjih podjetjih oz. gospodarskih združbah, na sodišču, v upravnih enotah ...

**Nekaj praktičnih izkušenj, ki smo jih že pridobili z izvajanjem programa**

Dijaki spoznavajo pri strokovnoteoretičnih predmetih poslovni bonton, komunikacijo na delovnem mestu in s strankami. Učijo se uporabljati sodobna računalniška in spletna orodja za pisarniško poslovanje. Oblikujejo in urejajo različne poslovne dokumente ter zbirajo in obdelujejo podatke.

Izkušnje z našimi dijaki kažejo, da svoja znanja lahko uporabijo in se zaposlijo na zelo različnih področjih, v javni upravi, gospodarskih, trgovskih in drugih storitvenih podjetjih, v finančnem sektorju, na področju turizma, izobraževanja …

Pravzaprav ni področja, kjer ne bi potrebovali natančnega, sistematičnega in komunikativnega administratorja.

**Predmetnik Administrator (slepi in slabovidni) / SPI / 2016**

A - Splošnoizobraževalni predmeti:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| P1 | Slovenščina | obvezno | 389 | 12 |
| P2 | Matematika | obvezno | 300 | 12 |
| P3 | Tuji jezik | obvezno | 261 | 9 |
| P4 | Umetnost | obvezno | 35 | 2 |
| P5 | Naravoslovje | obvezno | 186 | 6 |
| P6 | Družboslovje | obvezno | 186 | 6 |
| P7 | Športna vzgoja | obvezno | 236 | 7 |

Skupaj A: število ur: 1593, število kreditnih točk: 54

B - Strokovni moduli:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| M1 | Temelji gospodarstva | obvezno | 180 | 7 |
| M2 | Administrativno poslovanje | obvezno | 250 | 11 |
| M3 | Informacijsko komunikacijska tehnologija in strojepisje | obvezno | 320 | 13 |
| M4 | Upravni postopek | obvezno | 249 | 12 |
| M5 | Komuniciranje | izbirno | 158 | 7 |
| M8 | Zbiranje in obdelava podatkov | izbirno | 216 | 7 |

Skupaj B: skupno število ur: 1373, število kreditnih točk: 58

Od tega minimalno za praktično izobraževanje:

C - Praktično izobraževanje v šoli:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktični pouk | 0 | 0 |

Č - Praktično usposabljanje z delom:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktično usposabljanje z delom pri delodajalcu | 912 | 36 |

D - Interesne dejavnosti:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Interesne dejavnosti | 180 | 8 |

E - Odprti del kurikuluma:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Odprti kurikulum | 810 | 24 |

Skupaj pouka (A +B +E): skupno število ur: 3744, število kreditnih točk: 134

Skupaj praktičnega izobraževanja (C +Č): skupno število ur: 1704, število kreditnih točk: 61

Skupaj izobraževanja v šoli (A +B +D +E): skupno število ur: 3904, število kreditnih točk: 141

Skupaj (A +B +Č +D +E): skupno število ur: 4868, število kreditnih točk: 178

Zaključni izpit (izdelek oziroma storitev in zagovor): število kreditnih točk: 2

Skupaj kreditnih točk: 180

**Izvedba izobraževalnega programa**

Izobraževalni program se izvaja v šoli in pri delodajalcih. Praktično usposabljanje z delom se izvaja pri delodajalcih ali v medpodjetniških izobraževalnih centrih. Če praktičnega usposabljanja z delom ni mogoče organizirati niti v medpodjetniških izobraževalnih centrih, se le-to izjemoma izvaja v šolskih delavnicah.

# 6. Poklicno-tehniško izobraževanje (PTI)

## 6.1 Ekonomski tehnik (VID)

**Naziv poklicne/strokovne izobrazbe**

Ekonomski tehnik/ekonomska tehnica

**Trajanje izobraževanja**

Izobraževanje traja dve leti.

Izobraževalni program je ovrednoten s 120 kreditnimi točkami (KT).

**Vpisni pogoji**

V izobraževalni program se lahko vpiše, kdor je uspešno končal:

* srednje poklicno izobraževanje in si pridobil enega od nazivov poklicne izobrazbe: trgovec ali administrator ali
* je pridobil enakovredno izobrazbo po prejšnjih predpisih
* in ima ustrezno odločbo o usmeritvi.

**Pogoji za napredovanje**

V višji letnik lahko napredujejo dijaki, ki so ob koncu šolskega leta pozitivno ocenjeni iz vseh splošnoizobraževalnih predmetov in strokovnih modulov letnika v skladu z izvedbenim kurikulom šole in so opravili obveznosti drugih oblik vzgojno-izobraževalnega dela (aktivno državljanstvo in interesne dejavnosti) in obveznosti praktičnega usposabljanja z delom.

**Pogoji za dokončanje**

Za dokončanje izobraževanja in pridobitev izobrazbe mora dijak uspešno opraviti s pozitivnimi ocenami:

* splošnoizobraževalne predmete,
* obvezne strokovne module,
* izbirne strokovne module,
* odprti del kurikula.

Poleg tega mora opraviti:

* druge oblike vzgojno-izobraževalnega dela (aktivno državljanstvo in interesne dejavnosti),
* obveznosti pri praktičnem usposabljanju z delom,
* poklicno maturo.

**Zaključek šolanja**

Poklicna matura obsega:

Obvezni del:

* pisni in ustni izpit iz slovenščine,
* pisni in ustni izpit iz gospodarstva.

Izbirni del:

* pisni in ustni izpit iz tujega jezika ali matematike,
* izdelek oziroma storitev in zagovor.

**Možnost zaposlitve**

Možnosti zaposlitve: ekonomski tehnik lahko najde zaposlitev v manjših ali večjih podjetjih oz. gospodarskih združbah, na sodišču, v upravnih enotah, organizacijah za opravljanje raznovrstnih del na področju upravljanja, bolnišnicah, zdravstvenih domovih, šolah …

**Nekaj praktičnih izkušenj, ki smo jih že pridobili z izvajanjem programa**

Dijaki spoznavajo prednosti timskega dela. Vodijo in urejajo projektno dokumentacijo. Izdelujejo projektne naloge z različnih področij. V preteklih letih so tako na primer raziskovali delovanje hotelov, hostlov, fitnes salonov v Ljubljani, analizirali spletne portale, bančne in poštne storitve, načrtovali in organizirali športno tekmovanje, izvedli turistično vodenje po Ljubljani …

Dijaki šolanje zaključijo z opravljanjem poklicne mature in pri tem so bili v preteklih letih zelo uspešni.

**Predmetnik Ekonomski tehnik (VID) / PTI / 2010**

A - Splošnoizobraževalni predmeti:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| P1 | Slovenščina | obvezno | 276 | 13 |
| P2 | Matematika | obvezno | 206 | 10 |
| P3 | Tuji jezik I | obvezno | 276 | 13 |
| P4 | Umetnost | obvezno | 30 | 2 |
| P5 | Zgodovina | obvezno | 40 | 2 |
| P6 | Geografija | obvezno | 40 | 2 |
| P8 | Psihologija | izbirno | 40 | 2 |
| P9 | Kemija | obvezno | 60 | 3 |
| P10 | Biologija | obvezno | 60 | 3 |
| P11 | Športna vzgoja | obvezno | 150 | 7 |
| P12 | Tuj jezik II | obvezno | 68 | 4 |

Skupaj A: skupno število ur: 1246, število kreditnih točk: 61

B - Strokovni moduli:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| M1 | Projekti in poslovanje podjetja | obvezno | 272 | 14 |
| M2 | Delovanje gospodarstva in ekonomika poslovanja | obvezno | 238 | 12 |
| M4 | Materialno knjigovodstvo | izbirno | 136 | 7 |
| M10 | Finančno knjigovodstvo | izbirno | 102 | 6 |

Skupaj B: skupno število ur: 748, število kreditnih točk: 39

Od tega:

C - Praktično izobraževanje v šoli:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktični pouk | 240 | 10 |

Č - Praktično izobraževanje pri delodajalcu

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktično usposabljanje z delom | 76 | 3 |

D - Interesne dejavnosti:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Interesne dejavnosti | 96 | 4 |

E - Odprti del kurikuluma:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Odprti kurikulum | 249 | 9 |

Skupaj pouka (A +B +E): skupno število ur: 2243, število kreditnih točk: 109

Skupaj praktičnega izobraževanja (C +Č): skupno število ur: 316, število kreditnih točk: 13

Skupaj izobraževanja v šoli (A +B +D +E): skupno število ur: 2339, število kreditnih točk: 113

Skupaj (A +B +Č +D +E): skupno število ur: 2415, število kreditnih točk: 116

Poklicna matura (izdelek oziroma storitev): število kreditnih točk: 4

Skupaj kreditnih točk: 120

**Izvedba izobraževalnega programa**

Izobraževalni program izvajajo šole in delodajalci.

Praktično usposabljanje z delom se izvaja pri delodajalcih ali medpodjetniških izobraževalnih centrih.

# 7. Srednje strokovno izobraževanje (SSI)

## 7.1 Gastronomija in turizem

**Naziv poklicne/strokovne izobrazbe**

Turistični tehnik/turistična tehnica

**Trajanje izobraževanja**

Izobraževalni program traja 5 let.

Izobraževalni program je ovrednoten z 253 kreditnimi točkami (KT).

**Vpisni pogoji**

V izobraževalni program se lahko vpiše, kdor je uspešno končal:

* osnovnošolsko izobraževanje ali
* nižje poklicno izobraževanje ali
* enakovredno izobraževanje po prejšnjih predpisih in
* ima ustrezno odločbo o usmeritvi.

**Pogoji za napredovanje**

V višji letnik lahko napredujejo dijaki, ki so ob koncu šolskega leta pozitivno ocenjeni iz vseh splošnoizobraževalnih predmetov in strokovnih modulov letnika v skladu z izvedbenim kurikulom šole, so opravili obveznosti drugih oblik vzgojno-izobraževalnega dela (aktivno državljanstvo in interesne dejavnosti) in obveznosti praktičnega usposabljanja z delom.

**Pogoji za dokončanje**

Za dokončanje izobraževanja in pridobitev izobrazbe mora dijak uspešno opraviti s pozitivnimi ocenami:

* splošnoizobraževalne predmete,
* obvezne strokovne module,
* izbirne strokovne module,
* odprti del kurikula.

Poleg tega mora opraviti:

* druge oblike vzgojno-izobraževalnega dela (aktivno državljanstvo in interesne dejavnosti),
* obveznosti pri praktičnem usposabljanju z delom,
* poklicno maturo.

**Zaključek šolanja**

Poklicna matura obsega:

Obvezni del:

* pisni in ustni izpit iz slovenščine,
* pisni in ustni izpit iz gastronomije in turizma s podjetništvom.

Izbirni del:

* pisni in ustni izpit iz tujega jezika I ali matematike,
* izdelek oziroma storitev in zagovor.

**Možnost zaposlitve**

Področje turizma je eno izmed razvojno najbolj perspektivnih panog v Sloveniji. Poleg gostinstva in hotelirstva zahteva tudi veliko kadrov, ki načrtujejo, vodijo in usmerjajo turistične procese, obdelujejo podatke ... Dijaki bi po zaključku šolanja lahko nadaljevali s fakultetnim študijem ali iskali zaposlitev kot turistični tehniki. Predvsem se odpira zanimivo področje načrtovanja in obdelave turističnih informacij, saj bi delo lahko opravljali tudi posamezniki z okvaro vida.

**Nekaj praktičnih izkušenj, ki smo jih že pridobili na področju turizma**

Nekateri dijaki so se že uspešno preizkusili v dejavnostih na področju gastronomije in turizma, od dela v projektih Hostel 6 pik in Večerja v temi do vodenja skupin in načrtovanja dogodkov ... Dijaki so pridobili izkušnje tudi s področja maserstva, ki je vsekakor perspektivno področje dala za osebe z motnjami vida.

**Predmetnik Gastronomija in turizem SI/ SSI 2017**

A - Splošnoizobraževalni predmeti:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| P1 | Slovenščina | obvezno | 487 | 24 |
| P2 | Italijanščina | obvezno | 272 | 13 |
| P3 | Tuji jezik I | obvezno | 417 | 20 |
| P4 | Tuji jezik II | obvezno | 210 | 8 |
| P5 | Matematika | obvezno | 383 | 19 |
| P6 | Umetnost | obvezno | 70 | 3 |
| P7 | Zgodovina | obvezno | 105 | 5 |
| P8 | Geografija | obvezno | 105 | 5 |
| P9 | Sociologija | izbirno | 70 | 3 |
| P10 | Psihologija | izbirno | 70 | 3 |
| P11 | Fizika | obvezno | 70 | 3 |
| P12 | Kemija | obvezno | 70 | 3 |
| P13 | Biologija | obvezno | 70 | 3 |
| P14 | Športna vzgoja | obvezno | 340 | 14 |

Skupaj A: število ur: 2669, število kreditnih točk 123

B - Strokovni moduli:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| M1 | Osnove gostinstva in turizma | obvezno | 140 | 8 |
| M2 | Podjetništvo in zakonodaja | obvezno | 130 | 8 |
| M3 | Poslovno komuniciranje in IKT | obvezno | 133 | 8 |
| M4 | Naravna in kulturna dediščina | obvezno | 134 | 8 |
| M9 | Turistično spremljanje in vodenje | izbirno | 230 | 12 |
| M10 | Svetovanje in prodaja turističnih proizvodov | izbirno | 132 | 8 |
| M11 | Obdelava turističnih informacij | izbirno | 234 | 12 |
| M12 | Hotelska in receptorska dela | izbirno | 130 | 8 |
| M 20 | Turistično destinacijski menedžment | izbirno | 50 | 3 |

Skupaj B: skupno število ur: 1313, število kreditnih točk: 75

Od tega minimalno za praktično izobraževanje:

C - Praktično izobraževanje v šoli:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktični pouk | 598 | 24 |

Č - Praktično usposabljanje z delom:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktično usposabljanje z delom pri delodajalcu | 266 | 10 |

D - Interesne dejavnosti:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Interesne dejavnosti | 352 | 14 |

E - Odprti del kurikuluma:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Odprti kurikulum | 612 | 27 |

Skupaj pouka (A +B +E): skupno število ur: 4594, število kreditnih točk: 225

Skupaj praktičnega izobraževanja (C +Č): skupno število ur: 864, število kreditnih točk: 40

Skupaj izobraževanja v šoli (A +B +D +E): skupno število ur: 4946, število kreditnih točk: 239

Skupaj (A +B +Č +D +E): skupno število ur: 5212, število kreditnih točk: 249

Poklicna matura (izdelek oziroma storitev in zagovor): število kreditnih točk: 4

Skupaj kreditnih točk: 253

**Izvedba izobraževalnega programa**

Izobraževalni program se izvaja v šoli in pri delodajalcih.

Praktično usposabljanje z delom se izvaja pri delodajalcih ali medpodjetniških izobraževalnih centrih.

## 7.2 Ekonomski tehnik (slepi in slabovidni)

**Naziv strokovne izobrazbe:**

ekonomski tehnik/ekonomska tehnica

**Trajanje izobraževanja**

Izobraževanje traja pet let in je ovrednoteno z 240 kreditnimi točkami (KT).

**Vpisni pogoji**

V izobraževalni program se lahko vpiše, kdor je uspešno končal:

* osnovnošolsko izobraževanje ali
* nižje poklicno izobraževanje ali enakovredno izobraževanje po prejšnjih predpisih in
* ima ustrezno odločbo o usmeritvi.

**Pogoji za napredovanje**

V višji letnik lahko napredujejo dijaki, ki so ob koncu šolskega leta pozitivno ocenjeni iz vseh splošnoizobraževalnih predmetov in strokovnih modulov letnika izvedbenega kurikula šole, opravili vse interesne dejavnosti in vse obveznosti praktičnega usposabljanja z delom oziroma napredujejo po sklepu programskega učiteljskega zbora.

**Pogoji za dokončanje**

Za dokončanje izobraževanja in pridobitev izobrazbe mora dijak uspešno opraviti s pozitivnimi ocenami:

* splošnoizobraževalne predmete,
* obvezne strokovne module,
* izbirne strokovne module,
* odprti del kurikula.

Poleg tega mora opraviti:

* interesne dejavnosti,
* obveznosti pri praktičnem usposabljanju z delom,
* poklicno maturo.

**Zaključek šolanja**

Poklicna matura obsega:

Obvezni del:

* pisni in ustni izpit iz slovenščine,
* pisni in ustni izpit iz gospodarstva.

Izbirni del:

* pisni in ustni izpit iz tujega jezika ali matematike,
* izdelek oziroma storitev in zagovor.

**Možnost zaposlitve**

Možnosti zaposlitve: ekonomski tehnik lahko najde zaposlitev v manjših ali večjih podjetjih oz. gospodarskih združbah, na sodišču, v upravnih enotah, organizacijah za opravljanje raznovrstnih del na področju upravljanja, bolnišnicah, zdravstvenih domovih, šolah …

**Nekaj praktičnih izkušenj, ki smo jih že pridobili z izvajanjem programa**

Dijaki spoznavajo prednosti timskega dela. Vodijo in urejajo projektno dokumentacijo. Izdelujejo projektne naloge z različnih področij. V preteklih letih so tako na primer raziskovali delovanje hotelov, hostlov, fitnes salonov v Ljubljani, analizirali spletne portale, bančne in poštne storitve, načrtovali in organizirali športno tekmovanje, izvedli turistično vodenje po Ljubljani …

Dijaki šolanje zaključijo z opravljanjem poklicne mature in pri tem so bili v preteklih letih zelo uspešni.

**Predmetnik: Ekonomski tehnik (slepi in slabovidni) SSI / 2008**

A - Splošnoizobraževalni predmeti:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| P1 | Slovenščina | obvezno | 487 | 24 |
| P2 | Matematika | obvezno | 383 | 19 |
| P3 | Tuji jezik I | obvezno | 417 | 20 |
| P4 | Tuji jezik II | obvezno | 204 | 10 |
| P5 | Umetnost | obvezno | 68 | 3 |
| P6 | Zgodovina | obvezno | 102 | 5 |
| P7 | Geografija | obvezno | 68 | 3 |
| P8 | Sociologija | obvezno | 68 | 3 |
| P9 | Psihologija | obvezno | 68 | 3 |
| P10 | Kemija | obvezno | 105 | 5 |
| P11 | Biologija | obvezno | 105 | 5 |
| P12 | Športna vzgoja | obvezno | 340 | 14 |
| P13 | Komunikacija | obvezno | 272 | 14 |

Skupaj A: skupno število ur: 2652, število kreditnih točk: 128

B - Strokovni moduli:

|  |  |  |  |  |
| --- | --- | --- | --- | --- |
| **Oznaka** | **Programske enote** | **Obvezno / izbirno** | **Skupno število ur** | **Število kreditnih točk** |
| M1 | Poslovni projekti | obvezno | 238 | 12 |
| M2 | Poslovanje podjetij | obvezno | 272 | 13 |
| M3 | Ekonomika poslovanja | obvezno | 238 | 12 |
| M4 | Sodobno gospodarstvo | obvezno | 340 | 19 |
| M5 | Finančno poslovanje | izbirno | 136 | 6 |
| M6 | Materialno knjigovodstvo | izbirno | 136 | 6 |
| M7 | Komercialno poslovanje | izbirno | 136 | 6 |
| M8 | Upravno administrativno poslovanje | izbirno | 136 | 6 |
| M9 | Zavarovalne storitve | izbirno | 102 | 5 |
| M10 | Bančno poslovanje | izbirno | 102 | 5 |
| M11 | Poštni promet | izbirno | 102 | 5 |
| M12 | Finančno knjigovodstvo | izbirno | 102 | 5 |
| M13 | Neposredno trženje | izbirno | 102 | 5 |

Skupaj B: skupno število ur: 1462, število kreditnih točk: 73

Od tega:

C - Praktično izobraževanje v šoli:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktični pouk | 748 | 30 |

Č - Praktično izobraževanje pri delodajalcu

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Praktično usposabljanje z delom | 152 | 6 |

D - Interesne dejavnosti:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Interesne dejavnosti | 352 | 14 |

E - Odprti del kurikuluma:

|  |  |  |
| --- | --- | --- |
| **Programske enote** | **Skupno število ur** | **Število kreditnih točk** |
| Odprti kurikulum | 306 | 15 |

Skupaj pouka (A +B +E): skupno število ur: 4455, število kreditnih točk: 216

Praktično izobraževanje v delovnem procesu: število ur: 900, število kreditnih točk: 36

Skupaj izobraževanja v šoli (A +B +D +E): število ur: 4807, število kreditnih točk: 230

Skupaj (A +B +Č +D +E): število ur: 4959, število kreditnih točk: 236

Poklicna matura (storitev in zagovor): število kreditnih točk: 4

Skupaj kreditnih točk: 240

Opombe:

Šola izbere 2 izmed modulov M5 - M8 in 1 izmed modulov M9 - M13.

**Izvedba izobraževalnega programa**

Izobraževalni program se izvaja v šoli in pri delodajalcih.

Praktično usposabljanje z delom se izvaja pri delodajalcih ali medpodjetniških izobraževalnih centrih.

**Kolofon**

Predstavitev srednješolskih programov v Centru IRIS

Zbrale in uredile: Katjuša Koprivnikar, Marija Repe Kocman, Tatjana Murn

Jezikovni pregled: Tatjana Murn

Oblikovanje, prilagojeno za slepe: Jera Svetek

Izdal in založil: Center IRIS - Center za izobraževanje, rehabilitacijo, inkluzijo in svetovanje za slepe in slabovidne, Ljubljana 2021

1. izdaja

Tiskovina je brezplačna in prosto dostopna na spletnih straneh Centra IRIS.

Vse pravice pridržane.

Brez pisnega dovoljenja Centra IRIS je prepovedano reproduciranje, distribuiranje, dajanje v najem, javna objava, dajanje na voljo javnosti (internet), predelava ali vsaka druga uporaba tega avtorskega dela ali njegovih delov v kakršnemkoli obsegu ali postopku, vključno s fotokopiranjem, tiskanjem ali shranitvijo v elektronski obliki. Odstranitev tega podatka je kazniva.